# Pašnovērtējuma anketa pašvaldību publisko ūdeņu pārvaldībai

Pašnovērtējuma anketa sagatavota, lai atbilstības un lietderības revīzijas “Vai pašvaldībās ir nodrošināta normatīvajiem aktiem atbilstoša un ekonomiska publisko ūdeņu pieejamība, nodrošinot rekreācijas iespējas iedzīvotājiem un sekmējot pašvaldības izaugsmi?” apjomā neiekļautām pašvaldībām dotu iespēju ērtā veidā pēc revīzijā izmantotās pieejas novērtēt savas darbības atbilstību normatīvo aktu prasībām un labajai praksei atsevišķos ar publisko ūdeņu pārvaldību saistītos jautājumos.

Ar revīzijas ziņojumu “Kas notiek publiskajos ūdeņos?” var iepazīties Valsts kontroles vietnē tīmeklī *www.lrvk.gov.lv* sadaļas *Revīzijas* apakšsadaļā *Noslēgtās revīzijas,* nozare *Reģionālā attīstība un pašvaldības*.

*Kritēriju novērtējuma skaidrojums: pašvaldības darbība ir efektīva, ja kopvērtējumā ir iegūti 75 % no iespējamā novērtējuma, daļēji efektīva, ja kopvērtējumā ir iegūti 25,01 % – 74,99 % no iespējamā novērtējuma, un neefektīva, ja ir iegūti mazāk nekā 25 % no iespējamā novērtējuma.*

**Lietotie saīsinājumi:**

HES – hidroelektrostacija

LAD – Lauku atbalsta dienests

UBAAP – Upju baseinu apgabala apsaimniekošanas plāns

VVD – Valsts vides dienests

| **Revīzijas jautājumi** | **Revīzijas kritēriji** | **Kritēriju izpildes vērtēšanas nosacījumi** | **Kritērijs ir izpildīts (jā/nē/daļēji)** | **Ieteicamā rīcība, ja kritērijs nav izpildīts** |
| --- | --- | --- | --- | --- |
| 1. ***Vai publisko ūdeņu teritorijas attīstības plānošana pašvaldībās ir vērsta uz valsts kopējo mērķu sasniegšanu publisko ūdeņu kvalitātes uzlabošanā un pašvaldības mērķu sasniegšanu rekreācijas iespēju nodrošināšanā?***   ***Publisko ūdeņu teritorijas attīstības plānošana ir efektīva, ja apakšjautājumu kopvērtējums ir vismaz 85 punkti, daļēji efektīvu – no 35 līdz 80 punktiem un neefektīvu – mazāk par 30 punktiem.*** | | | | |
| Vai pašvaldību attīstības plānošanas dokumentos ir ietvertas valsts līmeņa un reģionālā līmeņa attīstības plānošanas dokumentos noteiktās prasības, rīcības un uzdevumi valstij noteikto mērķu sasniegšanai publisko ūdeņu kvalitātes uzlabošanā un pašvaldības mērķu sasniegšanai rekreācijas iespēju nodrošināšanā? | 1. pašvaldību attīstības plānošanas dokumentos ietvertie mērķi atbilst un ir vērsti uz valsts un reģionālā līmeņa attīstības plānošanas dokumentos noteikto mērķu sasniegšanu un uzdevumu izpildi publisko ūdeņu kvalitātes uzlabošanā; 2. pašvaldību attīstības plānošanas dokumentos ietvertie uzdevumi un rīcības atbilst un ir vērsti uz valsts un reģionālā līmeņa attīstības plānošanas dokumentos noteikto mērķu sasniegšanu un uzdevumu un rīcību izpildi publisko ūdeņu kvalitātes uzlabošanā (piemēram, UBAAP) noteikto rīcību izpildi; 3. ir apzināti riska ūdensobjekti un noteiktas rīcības to sakārtošanai; 4. tiek veiktas darbības ūdeņu kvalitātes uzlabošanai (piemēram, bebru dambju likvidēšana, nelikumīgu aizsprostu novākšana, zivju ceļu ap HES izveide); 5. pašvaldību attīstības plānošanas dokumentos ir ietverti uz rekreācijas iespēju nodrošināšanu un attīstību vērsti mērķi; 6. pašvaldību attīstības plānošanas dokumentos ir ietverti uzdevumi un rīcības, kas atbilst pašvaldības noteiktajiem mērķiem rekreācijas iespēju nodrošināšanā. | *Apakšjautājuma izpilde sniedz 60 punktus no vērtējuma.*  *Ja pašvaldību attīstības plānošanas dokumentos ir ietverti mērķi atbilstoši valsts un reģionālā līmeņa attīstības plānošanas dokumentos noteiktajiem mērķiem publisko ūdeņu kvalitātes uzlabošanā – 10 punkti, daļēji – 5 punkti, nav – 0 punkti.*  *Ja pašvaldību attīstības plānošanas dokumentos ir ietverti uzdevumi un rīcības atbilstoši valsts un reģionālā līmeņa attīstības plānošanas dokumentos noteiktajiem mērķiem publisko ūdeņu kvalitātes uzlabošanā (piemēram, UBAAP) – 10 punkti, daļēji – 5 punkti, nav – 0 punkti.*  *Ja ir apzināti riska ūdensobjekti un noteiktas rīcības to sakārtošanai – 10 punkti, ja ir apzināti riska ūdensobjekti, bet nav un noteiktas rīcības to sakārtošanai – 5 punkti, nav apzināti riska ūdensobjekti – 0 punkti.*  *Ja tiek veiktas darbības ūdeņu kvalitātes uzlabošanai – 10 punkti, daļēji – 5 punkti, netiek veiktas – 0 punkti.*  *Ja pašvaldību attīstības plānošanas dokumentos ir ietverti uz rekreācijas iespēju nodrošināšanu un attīstību vērsti mērķi – 10 punkti, daļēji – 5 punkti, nav – 0 punkti.*  *Ja pašvaldību attīstības plānošanas dokumentos ir ietverti uzdevumi un rīcības, kuras atbilst pašvaldības noteiktajiem mērķiem rekreācijas iespēju nodrošināšanā – 10 punkti, daļēji – 5 punkti, nav – 0 punkti.* |  | 1.-2. Izstrādājot attīstības plānošanas dokumentus un attiecīgi nosakot mērķus, rīcības un uzdevumus, aicinām ņemt vērā valsts un reģionālā līmeņa plānošanas dokumentos noteiktos mērķus publisko ūdeņu kvalitātes uzlabošanā un iestrādāt tos savos plānošanas dokumentos.   1. Plānojot darbības publisko ūdeņu jomā, aicinām apzināt riska ūdensobjektus un iespēju robežās arī plānošanas dokumentos iekļaut mērķtiecīgas darbības riska cēloņu novēršanai šajos ūdensobjektos. 2. Iespēju robežās aicinām veikt darbības ūdeņu kvalitātes uzlabošanai (piemēram, ikdienas apsaimniekošanas darbu ietvaros likvidēt bebru dambjus, novākt nelikumīgus aizsprostus u.c.).   5.-6. Izstrādājot attīstības plānošanas dokumentus, aicinām tajos ietvert uz rekreācijas iespēju nodrošināšanu un attīstību vērstus mērķus un attiecīgi arī uzdevumus un rīcības šo mērķu sasniegšanai. |
| Vai pašvaldības, izvērtējot projektu idejas saistībā ar publisko ūdeņu teritorijas attīstību un īstenojot šāda veida projektus, ievēro attīstības plānošanas pamatprincipus un labas pārvaldības principus? | 1. tiek apzinātas iedzīvotāju un citu ieinteresēto pušu vajadzības, tajā skaitā par nepieciešamo labiekārtojuma apjomu; 2. projekti tiek prioritizēti un īstenoti, balstoties uz noskaidrotajām iedzīvotāju un citu ieinteresēto pušu vajadzībām, vai ir cita, bet vienota kārtība, kādā pašvaldība prioritizē projektus; 3. pašvaldībās ir vienota pieeja projektu ideju izvērtēšanā – ir izstrādāta un apstiprināta projektu ideju izvērtēšanas kārtība vai cita veida dokuments, kurā noteikta darbību secība projektu ideju izvērtēšanā; 4. īstenotajos projektos ir ietverti konkrēti mērķi; 5. īstenotajos projektos ir ietvertas konkrētas rīcības un uzdevumi; 6. īstenotajos projektiem ir noteikti konkrēti izmērāmie rezultatīvie rādītāji. | *Apakšjautājuma izpilde sniedz 40 punktus no vērtējuma.*  *Ja tiek apzinātas iedzīvotāju un citu ieinteresēto pušu vajadzības – 10 punkti, ja netiek – 0 punkti.*  *Ja ir izstrādāta un darbojas īstenojamo projektu prioritizēšanas sistēma (tiek apzinātas iedzīvotāju vajadzības, noteiktas prioritātēs no tām) – 10 punkti, daļēji – 5 punkti, nav – 0 punkti.*  *Ja ir vienota pieeja (izstrādāta un apstiprināta kārtība) projektu ideju izvērtēšanā – 10 punkti, daļēji vienota pieeja (nav apstiprinātas kartības) – 5 punkti, nav – 0 punkti.*  *Ja īstenotajos projektos ir ietverti konkrēti mērķi, rīcības un uzdevumi ar izmērāmiem rezultatīvajiem rādītājiem – 10 punkti, daļēji – 5 punkti, nav – 0 punkti.* |  | 1.-2. Attīstības plānošanas dokumentu izstrādes laikā aicinām apzināt iedzīvotāju un citu ieinteresēto pušu vajadzības, veicot aptaujas vai tml., kā arī izmantot iegūto informāciju projektu prioritizēšanai.   1. Aicinām pašvaldību izstrādāt vienotu kārtību (pieeju, kritērijus un principus) projektu ideju vērtēšanai, lai noteiktu prioritāri īstenojamos.   4.-6. Plānojot un īstenojot projektus, aicinām tajos ietvert konkrētus un izmērāmus mērķus, uzdevumus un rezultatīvos rādītājus, lai būtu iespējams novērtēt projektu īstenošanas atbilstību attīstības plānošanas dokumentos noteiktajam. |
| Vai pašvaldībām ir izstrādāta attīstības programmas īstenošanas rezultātu uzraudzības sistēma, pašvaldības to ievēro, kā rezultātā tiek veicināta uzdevumu un rīcību izpilde un mērķu sasniegšana ūdeņu kvalitātes uzlabošanā un rekreācijas iespēju nodrošināšanā? | 1. pašvaldībām ir sistēma vai vadlīnijas, kā tiek uzraudzītas pašvaldību darbības un īstenotie projekti un to atbilstība attīstības programmā noteiktajam; 2. pašvaldība veic darbības atbilstoši savai noteiktajai uzraudzības sistēmai un veicina mērķu, uzdevumu un rīcību izpildi ūdeņu kvalitātes uzlabošanā un rekreācijas iespēju nodrošināšanā. | *Apakšjautājuma izpilde sniedz 10 punktus no vērtējuma.*  *Ja ir izstrādāta attīstības programmas īstenošanas rezultātu uzraudzības sistēma un tā tiek ievērota precīzi – 10 punkti, ir izstrādāta kārtība, bet tā tiek ievērota daļēji – 5 punkti, nav – 0 punkti.* |  | 1.-2. Izstrādājot pašvaldības attīstības plānošanas dokumentus, noteikt to īstenošanas rezultātu uzraudzības sistēmu (ja tāda nav noteikta) un uzraudzības darbības veikt atbilstoši šai sistēmai. |
| 1. ***Vai pašvaldību rīcība, veicot publisko ūdeņu apsaimniekošanu vai nododot šo funkciju izpildi citai personai, ir efektīva, ekonomiska un produktīva?***   ***Pašvaldību rīcība, nododot publisko ūdeņu apsaimniekošanu citai institūcijai ir efektīva un ekonomiska, ja apakšjautājumu kopvērtējums ir vismaz 85 punkti, daļēji efektīva – no 35 līdz 80 punktiem un neefektīva – mazāk par 30 punktiem.*** | | | | |
| Vai pašvaldību noslēgtajos publisko ūdeņu apsaimniekošanas līgumos un/vai gada darba plānos noteiktajos darba uzdevumos ir ietverti efektivitātes rādītāji un tiek vērtēta to sasniegšana? | 1. līgumos vai darba plānos ir ietverti konkrēti un terminēti sasniedzamie mērķi; 2. līgumos vai darba plānos ir noteikti veicamie uzdevumi, to izpildes apjoms (tajā skaitā kvalitāte). | *Apakšjautājuma izpilde sniedz 20 punktus no vērtējuma.*  *Ja līgumos vai darba plānos ir ietverti konkrēti (noteiktā laika posmā vai līguma darbības periodā) sasniedzamie mērķi – 10 punkti, ja mērķi ir noteikti, bet nav noteikts to sasniegšanas termiņš – 5 punkti, ja mērķi nav noteikti – 0 punkti.*  *Ja līgumos vai darba plānos ir ietverti konkrēti (noteiktā laika posmā) veicamie uzdevumi un to izpildes apjoms (tajā skaitā kvalitāte) – 10 punkti, ja uzdevumi ir noteikti, bet nav noteikts to izpildes apjoms – 5 punkti, ja uzdevumi nav noteikti – 0 punkti.* |  | 1. Slēdzot apsaimniekošanas līgumus vai izstrādājot institūciju darba plānus, aicinām tajos iekļaut konkrētus (izmērāmus) un terminētus apsaimniekotājam sasniedzamos mērķus. 2. Apsaimniekošanas līgumos vai darba plānos aicinām iekļaut konkrētus (izmērāmus) un terminētus apsaimniekotāja veicamos uzdevumus, to izpildes apjomu un veikto darbu kvalitātes prasības, kā arī attiecīgu atskaitīšanās, uzraudzības kārtību. |
| Vai pašvaldību rīcība, nododot publisko ūdeņu apsaimniekošanu citai personai, ir ekonomiska un produktīva, un vai noslēgtie līgumi paredz ekonomiski izdevīgākos noteikumus – tiek gūti potenciāli lielākie ieņēmumi un nerodas papildu izdevumi? | 1. ir izstrādāts iekšējais normatīvais akts; 2. tiek rīkoti ūdenstilpes nomas konkursi (viena pretendenta gadījumā un/vai iznomājot komerciāliem mērķiem – sertificēta vērtētāja vērtējums) vai rūpnieciskās zvejas tiesību nomas izsoles; 3. ir ietverta informācija par veicamajiem dabas aizsardzības, kontroles un zivju resursu papildināšanas pasākumiem; 4. ir noteikti nomnieka veicamie ūdenstilpes apsaimniekošanas pasākumi un to finansēšanas avoti 5. līgums noformēts atbilstoši būtībai (deleģējuma līgums, pakalpojuma līgums, ūdenstilpes nomas līgums). | *Apakšjautājuma izpilde sniedz 50 punktus no vērtējuma.*  *Ja ir izstrādāts iekšējais normatīvais akts – 10 punkti, ja nav – 0 punkti.*  *Ja tiek rīkoti ūdenstilpes nomas konkursi vai izsoles par nomas tiesībām – 10 punkti, netiek rīkoti – 0 punkti (viena pretendenta gadījumā ja ir sertificēta vērtētāja vērtējums – 10 punkti, ja nav – 0 punkti)*  *Ja ir ietverta informācija par veicamajiem dabas aizsardzības, kontroles un zivju resursu papildināšanas pasākumiem – 10 punkti, ja nav – 0 punkti.*  *Ja ir noteikti nomnieka veicamie ūdenstilpes apsaimniekošanas pasākumi un to finansēšanas avoti – 10 punkti, daļēji – 5 punkti, nav – 0 punkti.*  *Ja līgums ir noformēts atbilstoši pakalpojuma būtībai – 10 punkti, ja nav – 0 punkti.* |  | 1. Ja pašvaldībā tiek organizēta rūpnieciskā zveja, aicinām izstrādāt komerciālajai zvejai piešķiramo rūpnieciskās zvejas limitu sadales kārtību. 2. Ja ūdenstilpes tiek izmantotas saimnieciskajai darbībai, aicinām organizēt ūdenstilpes nomas konkursus vai piesaistīt sertificētu vērtētāju nomas maksas vērtējuma sniegšanai gadījumos, kad tas ir nepieciešams saskaņā ar normatīvo regulējumu[[1]](#footnote-1). 3. Licencētās makšķerēšanas, vēžošanas un zemūdens medību organizēšanas nolikumos aicinām ietvert informāciju par veicamajiem dabas aizsardzības, kontroles un zivju resursu papildināšanas pasākumiem. 4. Licencētās makšķerēšanas, vēžošanas un zemūdens medību organizēšanas nolikumos un ūdenstilpes nomas līgumos aicinām ietvert veicamos ūdenstilpes apsaimniekošanas pasākumus un to finansēšanas avotus, kā arī atskaitīšanās, uzraudzības kārtību. 5. Slēdzot jebkāda veida līgumus, aicinām ievērot to juridiski korektu un būtībai atbilstošu formu, paredzot pušu saistības un tiesības u.c. būtiskos nosacījumus. |
| Vai pašvaldību rīcība, publisko ūdeņu apsaimniekošanas ietvaros sniedzot maksas pakalpojumus, ir ekonomiska? | 1. ir noteikta pakalpojumu maksas noteikšanas metodika; 2. visiem sniegtajiem pakalpojumiem ir noteikta ekonomiski pamatota maksa; 3. apstiprinātās maksas tiek regulāri pārskatītas un aktualizētas. | *Apakšjautājuma izpilde sniedz 40 punktus no vērtējuma.*  *Ja ir izstrādāta pakalpojumu maksas noteikšanas metodika – 10 punkti, ja nav – 0 punkti.*  *Ja pakalpojumu maksai ir ekonomisks pamatojums (kalkulācijas) – 10 punkti, nav – 0 punkti.*  *Ja visiem maksas pakalpojumiem ir noteikta (apstiprināta) maksa – 10 punkti, nav – 0 punkti.*  *Ja apstiprinātās maksas kalkulācija veikta laika posmā līdz 12 mēnešiem – 10 punkti, ja laika posmā no 12 līdz 24 mēnešiem – 5 punkti, ja senāk par 24 mēnešiem – 0 punkti.* |  | 1. Aicinām izstrādāt pakalpojumu maksas noteikšanas metodiku (ja tāda nav izstrādāta)[[2]](#footnote-2). 2. Nosakot pakalpojumu maksu, aicinām to pamatot ar aprēķiniem (kalkulācijām). 3. Aicinām pašvaldību regulāri pārskatīt pakalpojumu maksas, lai pārliecinātos, ka apstiprinātā maksa sedz ar pakalpojuma nodrošināšanu saistītās izmaksas. |
| 1. ***Vai pašvaldību īstenotās rīcības publisko ūdeņu apsaimniekošanā sasniedz paredzēto mērķi – nodrošināt iedzīvotājiem pilnvērtīgas rekreācijas iespējas publisko ūdeņu tuvumā?***   ***Pašvaldību īstenotās rekreācijas iespējas publisko ūdeņu tuvumā ir mērķtiecīgas un efektīvas, ja apakšjautājumu kopvērtējums ir vismaz 55 punkti, daļēji efektīvas – no 25 līdz 50 punktiem un neefektīvas – mazāk par 20 punktiem.*** | | | | |
| Vai pašvaldībās ir apkopota, viegli pieejama, pilnīga un precīza informācija par rekreācijas iespējām pie publiskajiem ūdeņiem, tajā skaitā informācija par nepieciešamajām atļaujām, licencēm un citiem noteikumiem? | 1. Pašvaldību mājaslapās ir sniegta pārskatāma informācija par pludmalēm un peldvietām, to aprīkojumu, piedāvājumu, tajā skaitā par makšķerēšanas un zvejošanas iespējām, saistošie noteikumi par licencētās makšķerēšanas, vēžošanas un zemūdens medību organizēšanu, tajā skaitā licenču maksa, komerciālajai zvejai piešķiramo zvejas limitu sadales kārtība, un informācija par dabas takām un citām atpūtas iespējām; 2. Informācija ir viegli atrodama, pilnīga un precīza\*. | *Apakšjautājuma izpilde sniedz 20 punktus no vērtējuma.*  *Ja ir apkopota un ir sniegta pārskatāma informācija par pludmalēm un peldvietām, to aprīkojumu, piedāvājumu, tajā skaitā par makšķerēšanas un zvejošanas iespējām, saistošie noteikumi par licencētās makšķerēšanas, vēžošanas un zemūdens medību organizēšanu, tajā skaitā licenču maksa, komerciālajai zvejai piešķiramo zvejas limitu sadales kārtība, par dabas takām un citām atpūtas iespējām – 10 punkti, daļēji – 5 punkti, nav – 0 punkti.*  *Ja ir informācija ir viegli atrodama, pilnīga un precīza – 10 punkti, daļēji – 5 punkti, nav – 0 punkti.* |  | 1.-2. Aicinām pašvaldības mājaslapā norādīt informāciju par rekreācijas iespējām publiskajos ūdeņos un to piekrastē, tajā skaitā par ūdenstilpju pieejamību un tajos esošo aprīkojumu, kā arī par makšķerēšanu un citām atpūtas iespējām saistīto informāciju. |
| Vai ūdenstilpei ir nodrošināts pietiekams, drošs un iedzīvotāju rekreācijas un piekļuves vajadzībām atbilstošs labiekārtojuma apjoms un kvalitāte? | 1. Ir izvietotas informatīvās zīmes; 2. Ir nodrošināta pieeja pie ūdenstilpes (ir piebraucamais ceļš, stāvlaukums, vieta, kur nolaist ūdenī laivu); 3. Peldvietās ir pieejams glābšanas dienests, izveidotas nodalītas atpūtas zonas u.tml,; 4. Ir ierīkoti vismaz pamata labiekārtojuma elementi\*\*. | *Apakšjautājuma izpilde sniedz 50 punktus no vērtējuma.*  *Ja ir uzstādītas informatīvās zīmes – 10 punkti, nav – 0 punkti.*  *Ja ir nodrošināta pieeja – 10 punkti, daļēji – 5 punkti, nav – 0 punkti.*  *Ja ir pieejams glābšanas dienests – 10 punkti, nav – 0 punkti.*  *Ja ir nodalītas atpūtas zonas – 10 punkti, nav – 0 punkti.*  *Ja ir ierīkoti pamata labiekārtojuma elementi – 10 punkti, daļēji – 5 punkti, nav – 0 punkti.* |  | 1.-4. Aicinām nodrošināt pieeju publiskajiem ūdeņiem un to piekrastes teritorijām, pie populārākajām peldvietām ierīkot vismaz pamata labiekārtojuma elementus\*\* un drošības inventāru, kā arī izvietot informatīvās zīmes par objektu. |
| 1. ***Vai pašvaldība veic pietiekamu uzraudzību pār publisko ūdeņu apsaimniekošanu, tajā skaitā pār makšķerēšanu, zvejošanu, kuģošanu un dažāda veida peldobjektiem un peldbūvēm?***   ***Pašvaldību uzraudzība pār publiskajiem ūdeņiem ir pietiekama, ja apakšjautājumu kopvērtējums ir vismaz 90 punkti, daļēji efektīva – no 35 līdz 85 punktiem un neefektīva – mazāk par 30 punktiem.*** | | | | |
| Vai pašvaldības nodrošina veikto darbu apjoma un kvalitātes uzraudzību, lai publiskie ūdeņi tiktu pienācīgi apsaimniekoti un tiktu sasniegti izvirzītie mērķi publisko ūdeņu apsaimniekošanā (tiek kontrolēta līgumos vai darba plānos noteikto darba uzdevumu izpilde gan kvalitātes, gan finansiālā ziņā)? | 1. tiek pieprasītas un saņemtas atskaites no darbu veicējiem par veikto darbu apjomu un kvalitāti; 2. tiek pieprasītas un saņemtas finanšu atskaites no darbu veicējiem; 3. tiek veiktas pārbaudes dabā, lai pārliecinātos par veiktajiem darbiem. | *Apakšjautājuma izpilde sniedz 30 punktus no vērtējuma.*  *Ja ir pieprasītas un saņemtas atbilstoša satura atskaites – 10 punkti, ja tiek saņemtas atskaites ar nepilnīgu saturu – 5 punkti, ja atskaites netiek ne pieprasītas, ne saņemtas – 0 punkti.*  *Ja ir pieprasītas un saņemtas atbilstoša satura finanšu atskaites – 10 punkti, ja tiek saņemtas atskaites ar nepilnīgu saturu – 5 punkti, ja atskaites netiek ne pieprasītas, ne saņemtas – 0 punkti.*  *Ja ir dokumentēta uzraudzības veikšana dabā – 10 punkti, nav dokumentēta – 0 punkti.* |  | 1.-2. Aicinām nodrošināt uzraudzību pār publisko ūdeņu apsaimniekošanu, pieprasot no apsaimniekošanas darbu veicējiem gan atskaites par veiktā darba apjomu un kvalitāti, gan atskaites par izlietoto finansējumu.   1. Par veiktajiem apsaimniekošanas darbiem iespēju robežās aicinām veikt un dokumentēt pārbaudes dabā, lai pārliecinātos, ka darbi ir veikti atbilstošā apjomā un kvalitātē. |
| Vai pašvaldības veic pietiekamu uzraudzību pār licencētās makšķerēšanas, vēžošanas un zemūdens medību, rūpnieciskās zvejas un ar šo darbību saistīto noteikumu ievērošanu? | 1. organizatori iesniedz atskaites pašvaldībai un valsts institūcijām (piemēram, LAD, VVD), uzrādot ieņēmumus no licenču pārdošanas; 2. organizatora rīcībā atlikušie ieņēmumi tiek izmantoti saskaņā ar nolikumā vai līgumā ar pašvaldību noteiktajiem mērķiem, tajā skaitā zivju resursu ilgtspējīgai nodrošināšanai; 3. ir noteikti atbildīgie un tiek veiktas pārbaudes dabā, lai pārliecinātos, vai ir iegādātas makšķerēšanas kartes un licences, rūpnieciskās zvejas tiesību izmantošanas atļaujas, netiek veiktas neatļautas darbības. | *Apakšjautājuma izpilde sniedz 40 punktus no vērtējuma.*  *Ja ir pieprasītas un saņemtas atbilstoša satura atskaites – 10 punkti, ja tiek saņemtas atskaites ar nepilnīgu saturu – 5 punkti, ja atskaites netiek ne pieprasītas, ne saņemtas – 0 punkti.*  *Ja līdzekļi tiek izmantoti paredzētajam mērķim – 10 punkti, ja nē – 0 punkti.*  *Ja ir noteikti atbildīgie (izveidotas inspektoru amata vietas[[3]](#footnote-3)) un ir dokumentēta uzraudzības veikšana dabā – 10 punkti, nav dokumentēta – 0 punkti.*  *Ja ir izstrādāts plāns neatļautu darbību izskaušanai un tas tiek īstenots vai veikti pamatoti pirkumi šim mērķim[[4]](#footnote-4) – 10 punkti, ja ir izstrādāts plāns, bet tas netiek realizēts – 5 punkti, ja plāns nav izstrādāts – 0 punkti.* |  | 1. Aicinām sekot līdzi un saskaņot licencētās makšķerēšanas, vēžošanas un zemūdens medību organizatoru pārskatus, pārliecinoties, vai tajos uzrādītā informācija ir precīza un pilnīga. 2. Aicinām veikt dokumentētas kontroles procedūras, lai gūtu pārliecību, ka ūdenstilpes nomnieki no licencētās makšķerēšanas gūto ieņēmumu daļu izlieto atbilstoši nolikumā noteiktajiem mērķiem[[5]](#footnote-5). 3. Aicinām noteikt atbildīgos, plānot un veikt (tajā skaitā dokumentēt) pārbaudes, lai uzraudzītu, vai ūdenstilpēs netiek veiktas neatļautas darbības makšķerēšanas un zvejas jomā. |
| Vai ir nodrošināta pašvaldību teritorijās esošo publisko ūdeņu ūdensobjektu ekspluatācijas komercvajadzībām uzraudzība? | 1. ir izstrādāta kārtība un noteikti atbildīgie; 2. pašvaldības mājaslapā ir publiskota informācija par iznomātajām un/ vai iznomāšanai paredzētajām ūdenstilpēm; 3. ir noslēgti nomas līgumi; 4. ir saņemtas atļaujas un saskaņojumi; 5. ir izstrādāti un noslēgtajiem ūdenstilpes nomas līgumiem pievienoti ūdenstilpes vai ūdensobjekta ekspluatācijas noteikumi; 6. tiek dokumentēti veiktie pasākumi, lai novērstu nesaskaņotu un nelikumīgu saimniecisko darbību un būvniecību (veiktas saņemto atļauju pārbaudes), tajā skaitā veiktās pārbaudes dabā. | *Apakšjautājuma izpilde sniedz 50 punktus no vērtējuma.*  *Ja ir izstrādāts iekšējais normatīvais akts – 10 punkti, ja nav – 0 punkti.*  *Ja pašvaldības mājaslapā ir publiskota informācija par iznomātajām un/ vai iznomāšanai paredzētajām ūdenstilpēm – 10 punkti, ja nav – 0 punkti.*  *Ja saskaņojums saimnieciskajai darbībai tiek piešķirts (vai līgums noslēgts) atbilstošos gadījumos – 10 punkti, ja daļēji – 5 punkti, ja neatbilstošos – 0 punkti.*  *Ja atbilstoši prasībām līgumiem ir pievienoti izstrādātie un saskaņotie ūdenstilpes un ūdensobjekta ekspluatācijas noteikumi – 10 punkti, ja neatbilstoši – 0 punkti.*  *Ja ir izstrādāts plāns nesaskaņotas saimnieciskās darbības un būvniecības novēršanai un tiek dokumentēta pārbaužu veikšana dabā – 10 punkti, ja ir izstrādāts plāns nesaskaņotas saimnieciskās darbības un būvniecības novēršanai, bet nav dokumentēta pārbaužu veikšana dabā – 5 punkti, ja nav izstrādāts plāns – 0 punkti.* |  | 1. Aicinām izstrādāt uzraudzības kārtību un noteikt atbildīgos, kas veic publisko ūdeņu uzraudzību. 2. Aicinām pašvaldības mājaslapā publiskot visu normatīvajā aktā[[6]](#footnote-6) noteikto ar ūdenstilpes nomas konkursa norisi un ūdenstilpes nomas līgumu slēgšanu saistīto publiskojamo informāciju.   3.-4. Iespēju robežās aicinām regulāri apsekot ūdenstilpes, lai iegūtu informāciju par to, kādas darbības tajās notiek. Ja tās tiek izmantotas peldbūvju izvietošanai, peldošu konstrukciju ekspluatācijai un saimnieciskajai darbībai, sniedzot ar kuģošanu un izklaidi uz ūdens saistītus pakalpojumus, aicinām noslēgt ūdenstilpes nomas līgumus, attiecīgi saskaņojot ūdenstilpē atļautās darbības.   1. Aicinām izstrādāt, saskaņot un pievienot nomas līgumiem ekspluatācijas noteikumus ūdenstilpēm, kurās tiek organizēta licencētā makšķerēšana vai notiek cita veida komerciālā darbība. 2. Aicinām plānot un veikt (tajā skaitā dokumentēt) pārbaudes dabā, lai novērstu nesaskaņotu un nelikumīgu saimniecisko darbību un būvniecību publiskajos ūdeņos un to piekrastes teritorijās. |

\* ir uzrādīta visa ar jomu saistītā informācija (tajā skaitā pašvaldību iekšējie normatīvie akti, cenrāži, samaksas kārtība un iespējamie veidi u.c.) un attiecināmos tiesību aktos noteiktais.

\*\* piekļuve (piebrauktuve) pludmalei, laipas (noejas uz pludmali), soliņi, pārģērbšanās kabīnes, tualetes, informatīvās zīmes, atkritumu urnas.

1. MK 11.08.2009. noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 83. punkts. [↑](#footnote-ref-1)
2. Tā var būt vispārīga, nav nepieciešama atsevišķa kārtība katrai darbības jomai (papildus skatīt Valsts kontroles izstrādāto Rokasgrāmatu pašvaldībām). [↑](#footnote-ref-2)
3. Vai arī – noslēgti līgumi par uzraudzību ar brīvprātīgajiem. [↑](#footnote-ref-3)
4. Piemēram, iegādāti attālinātās novērošanas līdzekļi – droni, iegādāta tehnika – laivas, kuteri, piekabes tehnikas transportēšanai vai tml. [↑](#footnote-ref-4)
5. Tajā skaitā zivju resursu papildināšanai. [↑](#footnote-ref-5)
6. MK 11.08.2009. noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 29., 32., 35. punkts un 67.3. un 67.4. apakšpunkts. [↑](#footnote-ref-6)